На основу Решења о банкротству стечајног судије Привредног суда у Суботици од 16.07.2010., број предмета Ст. 103/2010 од 15.04.2010.године, а у складу са члановима 131., 132. и 133 Закона о стечају („Службени гласник РС“ број 104/09) и Националним стандардом број 5 о начину и поступку уновчења имовине стечајног дужника („Службени гласник РС“ број 13/2010), стечајни управник стечајног дужника

**„BRAĆA ĐORĐEVIĆ export-import“ доо у стечају**

Суботица, Ивана Г. Ковачића бр. 3

**ОГЛАШАВА**

Продају непокретне имовине методом јавног надметања

Предмет продаје:

1. Градско грађевинско земљиште на локацији Мали Бајмок, Суботица (П= 28а 78м2), уписано у листу непокретности бр. 21639 К.О. Доњи Град, број парцела 33722/4, 33722/5, 33722/6 и 33722/7 са уделом 40/84 на свакој парцели.

Почетна цена за непокретну имовину под редним бројем 1. износи 264.136,00 динара а депозит 264.136,00 динара.

Право учешћа имају сва правна и физичка лица која:

* Након добијања профактуре, изврше уплату ради откупа продајне документације у износу од 5.000,00 динара. Профактура се може преузети сваког радног дана од 21.03.2015. до 16.04.2015. у пероду од 10:00 до 14:00 часова у Суботици на адреси Трг Цара Ј. Ненада бр.2.
* Уплате депозит за имовину под редним бројем 1. у износу од 264.136,00 динара, на текући рачун стечајног дужника број: 250-2150000095070-87 код ЕФГ банке или положе неопозиву банкарску гаранцију наплативу на први позив, најкасније 5 радних дана пре одржавања продаје (рок за уплату депозита је 17.04.2015.). У случају да се као депозит положи првокласна банкарска гаранција, оригинал исте се ради провере мора лично доставити стечајном управнику на адресу Трг Цара Ј. Ненада бр.2 , најкасније до 17.04.2015. до 10:00 часова, заједно са обрасцем пријаве и прилозима. У случају да на јавном надметању победи купац који је депозит обезбедио банкарском гаранцијом, исти мора измирити износ депозита у року од 48 сати од дана јавног надметања а пре потписивања купопродајног уговора, након чега ће му гаранција бити враћена.
* Потпише изјаву о губитку права на враћање депозита. Изјава чини саставни део продајне документације.

Након уплате депозита а најкасније 17.04.2015. до 12:00 часова, потенцијални купци, ради правовремене евиденције, морају предати стечајном управнику образац пријаве за учешће, доказ о уплати депозита или копију банкарске гаранције, потписану изјаву о губитку права на враћање депозита, извод из АПР-а ако се као потенцијални купац пријављује правно лице.

**Јавно надметање ће се одржати дана 24.04.2015.године у 10:00 часова на адреси: Привредни суд у Суботици, Сенћански пут бр. 1.**

Регистрација учесника почиње два сата пре почетка јавног надметања а завршава се 10 минута пре почетка јавног надметања, односно у периоду од 08:00 до 10:00 часова, на истој адреси.

Имовина се купује у виђеном стању и може се разгледати након откупа продајне документације, радним данима у периоду од 21.03.2015. до 16.04.2015. у времену од 10:00 до 14:00 часова, уз предходну најаву на телефон: 024 520 056 или 065 572 00 37.

Проглашени купац је дужан да уплати цео износ купопродајне цене у року који не може бити краћи од 8 нити дужи од 30 дана од дана потписивања уговора о купопродаји.

Стечајни управник враћа депозит свим учесницима јавног надметања, осим проглашеном купцу и другом најбољем понуђачу, у року од 8 дана од дана завршетка јавног надметања.

Порези и трошкови се додају на постигнуту купопродајну цену и падају на терет купца.

Овлашћено лице: стечајни управник Ћопић Бранка, контакт телефон: 024 520 056, 065 572 00 37.